Qurban Xəlilov

Qurban Əli oğlu Xəlilov () — Azərbaycan-sovet dövlət xadimi, Azərbaycan SSR Ali Soveti Rəyasət Heyətinin sədri (1969–1985), SSRİ Ali Soveti Rəyasət Heyəti sədrinin müavini (1970–1986), Azərbaycan SSR maliyyə naziri (1958–1969) və Azərbaycan SSR yerli sənaye naziri (1956–1958).

 Həyatı 
Qurban Xəlilov 15 noyabr 1906-cı ildə Cənubi Azərbaycanın Kəhralan kəndində (hazırkı Ərdəbil) fəhlə ailəsində anadan olmuşdur. 1908-ci ildə ailəsi ilə Bakıya köçmüşdür. Əmək fəaliyyətinə 1920-ci ildə Keşlədə başlamışdır. 1923-cü ildə fabrik-zavod məktəbinə daxil olmuş və 1926-cı ildə həmin məktəbi bitirərək Montin adına zavodda tornaçı köməkçisi vəzifəsində işləməyə başlamışdır. O, burada Sov.İKP üzvlüyünə qəbul edilmişdir.

Qurban Xəlilov 1928-ci ildə Azərbaycan Neft İnstitutuna daxil olmuş və 1933-cü ildə oranı bitirmişdir. 1932–1935 və 1937-ci illərdə Bakıda S. M. Kirov adına zavodda mühəndis, sex rəisi işləmişdir. 1935–1936-cı illərdə Sovet Ordusunda xidmət etmiş, 1937–1942-ci illərdə leytenant Şmidt, S. M. Kirov, F. Dzerjinski adına maşınqayırma zavodlarının direktoru, 1942–1945-ci illərdə Azərbaycan KP Bakı Şəhər Komitəsinin katibi vəzifəsində çalışmışdır.

Qurban Xəlilov "Azneft", "Azərneftkəşfiyyat" birliyinin rəis müavini, tikinti trestinin müdiri, Naxçıvan MSSR-də tikinti idarəsinin rəisi, Azərbaycan SSR tikinti materialları sənayesi nazirinin müavini (1945–1955) işləmişdir. 1955-ci ildən Bakı Şəhər İcraiyyə Komitəsi sədrinin müavini, 1956–1958-ci illərdə Azərbaycan SSR yerli sənaye naziri, 1958–1969-cu illərdə Azərbaycan SSR maliyyə naziri olan Qurban Xəlilov 1969–1985-ci illərdə Azərbaycan SSR Ali Soveti Rəyasət Heyətinin sədri, paralel olaraq 1970-ci ildən SSRİ Ali Soveti Rəyasət Heyəti sədrinin müavini vəzifələrində işləmişdir.

Sov.İKP 24–27-ci qurultaylarının, Azərbaycan Kommunist Partiyasının 13, 14, 19, 22–31-ci qurultaylarının nümayəndəsi olmuşdur. 1970–1986-cı illərdə Azərbaycan Kommunist Partiyası Mərkəzi Komitəsi Siyasi Bürosunun üzvü olmuşdur. Azərbaycan Kommunist Partiyasının 1985-ci ildəki 31-ci qurultayında Mərkəzi Komitənin üzvü seçilmişdir.

1926-cı ildən Sov.İKP-nın üzvü, 1971–1986-cı illərdə Sov.İKP Mərkəzi Təftiş Komissiyasının üzvü, SSRİ Ali Sovetinin (8–11-ci çağırış), Azərbaycan SSR Ali Sovetinin (2, 5–11-ci çağırış) deputatı olmuşdur.

Qurban Xəlilov 20 mart 2000-ci ildə Bakıda vəfat edib.

 Təltifləri 
 5 dəfə "Lenin" ordeni
 "Oktyabr inqilabı" ordeni
 "Qırmızı əmək bayrağı" ordeni
 "Qırmızı Ulduz" ordeni

 İstinadlar 

 Xarici keçidlər 



Kateqoriya:Azərbaycan SSR maliyyə nazirləri
Kateqoriya:SSRİ Ali Sovetinin VIII çağırış deputatları
Kateqoriya:SSRİ Ali Sovetinin IX çağırış deputatları
Kateqoriya:SSRİ Ali Sovetinin X çağırış deputatları
Kateqoriya:SSRİ Ali Sovetinin XI çağırış deputatları
Kateqoriya:Azərbaycan SSR Ali Sovetinin II çağırış deputatları
Kateqoriya:Azərbaycan SSR Ali Sovetinin V çağırış deputatları
Kateqoriya:Azərbaycan SSR Ali Sovetinin VI çağırış deputatları
Kateqoriya:Azərbaycan SSR Ali Sovetinin VII çağırış deputatları
Kateqoriya:Azərbaycan SSR Ali Sovetinin VIII çağırış deputatları
Kateqoriya:Azərbaycan SSR Ali Sovetinin IX çağırış deputatları
Kateqoriya:Azərbaycan SSR Ali Sovetinin X çağırış deputatları
Kateqoriya:Azərbaycan SSR Ali Sovetinin XI çağırış deputatları
Kateqoriya:Bakı Şəhər Xalq Deputatları Sovetinin deputatları
Kateqoriya:Azərbaycan SSR Ali Soveti Rəyasət Heyətinin sədrləri
Kateqoriya:Azərbaycan SSR xalq komissarları və nazirləri
Kateqoriya:Azərbaycan Kommunist Partiyası Mərkəzi Komitəsi bürosunun üzvləri
Kateqoriya:Azərbaycan Kommunist Partiyası Mərkəzi Komitəsinin üzvləri
Kateqoriya:Azərbaycan SSR yerli sənaye nazirləri
Kateqoriya:Sov.İKP-nin XXVII qurultayının nümayəndələri
Kateqoriya:Sov.İKP-nin XXV qurultayının nümayəndələri
Kateqoriya:Sov.İKP-nin XXIV qurultayının nümayəndələri
Kateqoriya:Sov.İKP-nin XXVI qurultayının nümayəndələri
Kateqoriya:Sov.İKP-nin Mərkəzi Təftiş Komissiyasının üzvləri
Kateqoriya:Sovet İttifaqı əhəmiyyətli fərdi təqaüdçülər
Kateqoriya:SSRİ Ali Sovetinin Millətlər Sovetinin VIII çağırış deputatları
Kateqoriya:SSRİ Ali Sovetinin Millətlər Sovetinin IX çağırış deputatları
Kateqoriya:SSRİ Ali Sovetinin Millətlər Sovetinin X çağırış deputatları
Kateqoriya:SSRİ Ali Sovetinin Rəyasət Heyəti sədrinin müavinləri